| Medaljeoversikt |
| --- |
| Konkurrerte for Storbritannias flagg Storbritannia |
| Boccia |
|  Paralympiske leker |
| Sølv | London 2012 | BC1, individuelt |
| Bronse | London 2012 | BC1-2, lag |
| Gull | Beijing 2008 | BC1-2, lag |
| Boccia VM i boccia |
| Gull | Beijing 2014 | BC1, individuelt |
| Bronse | Beijing 2014 | BC1-2, lag |
| Bronse | Rio de Janeiro 2006 | BC1-2, lag |
| Boccia EM i boccia |
| Gull | Guildford 2015 | BC1-2, lag |
| Gull | Guimarães 2013 | BC1, individuelt |
| Gull | Guimarães 2013 | BC1-2, lag |
| Gull | Póvoa de Varzim 2009 | BC1, individuelt |
| Sølv | Póvoa de Varzim 2009 | BC1-2, lag |
| Sølv | Guimarães 2005 | BC1-2, lag |

**David John Smith** (født 2. mars 1989 i Eastleigh i Hampshire) er en engelsk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Han begynte å spille boccia 6 år gammel.

Karriere
--------

Ved EM i boccia i 2005 fikk han sølv i lagkonkurransen, og i 2006 fikk han bronse i lagkonkurransen ved VM i boccia. Året etter fikk han gull i lagkonkurransen ved World Cup 2007 i Vancouver.

I 2008 deltok han på det britiske laget som fikk gull i lagkonkurransen ved Paralympiske sommerleker 2008 i Beijing, sammen Dan Bentley, Nigel Murray og Zoe Robinson. 

Ved EM i boccia 2009 i Portugal fikk han gull individuelt og sølv i lagkonkurransen (BC1/BC2). I 2011 fikk han gull individuelt ved Europa Cup på Hamar, og bronse i lagkonkurransen ved World Cup i Belfast, der han også kom på 4.-plass individuelt.

Han vant gull individuelt ved London Boccia Invitational 2012. Ved Paralympiske sommerleker 2012 i London fikk han sølv individuelt i klassen BC1. Han slo Qi Zhang 4-2 i kvartfinalen og Roger Aandalen 5-2 i semifinalen, og møtte thailandske Pattaya Tadtong i finalen. Tadtong vant denne kampen 7-0. I lagkonkurransen fikk Storbritannia bronse i klassen BC1-2, her spilte Smith sammen de samme tre som i 2008. Storbritannia slo her Portugal 7-5 i bronsefinalen.

Ved EM i boccia 2013 i Guimarães vant han BC1 individuelt, etter at han slo Panagiotis Soulanis 6-1 i finalen. Storbritannia vant også lagkonkurransen i klassen BC1/2, der de slo Portugal 5-4. Ved utgangen av 2013 var han rangert som nummer 1 i verden i klassen BC1 individuelt.

Han ble verdensmester individuelt ved verdensmesterskapet i boccia 2014. Han vant alle kampene sine gjennom mesterskapet, og slo til slutt Witsanu Huadpradit 9-2 i finalen. I BC1/2 tapte Storbritannia semifinalen 2-8 for Brasil, og måtte spille bronsefinale. Der slo de Slovakia 6-2, og Smith fikk dermed bronse i lagkonkurransen. Han deltok ved Europacupen i boccia 2015, der han vant bronsefinalen mot russiske Mikhail Gutnik 7-1, og Storbritannia fikk gull i lagkonkurransen i klassen BC1/2, etter at de vant finalen 10-1 over Spania. I juli deltok han også ved Europamesterskapet i boccia for lag og par 2015, der Storbritannia vant BC1/2-finalen mot Slovakia.

Referanser
----------

1. ↑   www.gov.uk[Hentet fra Wikidata]
2. ↑  Parasport - *Interview with Boccia Athlete David Smith*[*død lenke*], besøkt 22. oktober 2012.
3. ↑  GB Boccia - *David Smith* Arkivert 30. august 2012 hos Wayback Machine. besøkt 22. oktober 2012.
4. ↑  British Paralympic Association - *David Smith*, besøkt 22. oktober 2012.
5. ↑  BISFed - *World Ranking* Arkivert 1. september 2016 hos Wayback Machine. besøkt 19. juli 2014.

Eksterne lenker
---------------

* Profil hos IPC Arkivert 8. november 2018 hos Wayback Machine.
* GB Boccia - David Smith
* British Paralympic Association - David Smith
* London 2012 - David Smith
* London 2012 - Athletics - Boccia (resultater PL 2012)